cyanic-selkie/wikianc huggingface dataset:
গ্রাহাম স্টিভেনসন
আন্তর্জাতিক ক্রিকেট
ইংল্যান্ড দলের সাথে বিদেশ সফরেই গ্রাহাম স্টিভেনসনের সবগুলো আন্তর্জাতিক খেলায় অংশ নিয়েছিলেন। ১৯৭৯-৮০ মৌসুমে অস্ট্রেলিয়া ও ভারত গমন করেন। এরপর, ১৯৮০-৮১ মৌসুমে ওয়েস্ট ইন্ডিজে যান। অস্ট্রেলিয়ায় অনুষ্ঠিত বিশ্ব সিরিজ কাপে তার ওডিআই অভিষেক পর্ব সম্পন্ন হয়। চার উইকেট লাভের পাশাপাশি ২৮ রানের অপরাজিত ইনিংস উপহার দিয়ে দলের বিজয়ে ভূমিকা রাখেন।
আন্তর্জাতিক খেলোয়াড়ী জীবন সংক্ষিপ্তকালের হলেও ১৯৮০ সালে সিডনিতে অনুষ্ঠিত অভিষেক ওডিআইয়ে অনিন্দ্যসুন্দর খেলা উপহার দেন। ২৫ বছর বয়সী গ্রাহাম স্টিভেনসন কাউন্টি ক্রিকেটে চমৎকার মৌসুম অতিবাহনের পর ঐ খেলায় ৪/৩৩ বোলিং পরিসংখ্যান গড়েন। রড মার্শ, ডেনিস লিলি, গ্রেগ চ্যাপেল ও লেন পাস্কোকে আউট করে স্বাগতিক অস্ট্রেলিয়া দলকে ১৬৩ রানে গুটিয়ে দিতে প্রভূতঃ ভূমিকা রাখেন। ইংল্যান্ডের সংগ্রহ ১২৯/৮ থাকা অবস্থায় ইয়র্কশায়ারের সাবেক দলীয় সঙ্গী ডেভিড বেয়ারস্টো’র সাথে জুটি গড়েন। এরপর তারা এক ওভার বাকী থাকতেই দলকে জয় এনে দেন। স্টিভেনসন ১৮ বল থেকে ২৮ রানের অপরাজিত ইনিংস খেলেন।
পরের মাসে মুম্বইয়ে স্বাগতিক ভারত দলের বিপক্ষে টেস্ট অভিষেক হয় তার। খেলাটি বিসিসিআইয়ের সূবর্ণ জয়ন্তী অনুষ্ঠানকে ঘিরে অনুষ্ঠিত হয়। তবে, এরপর তিনি আর মাত্র একটি টেস্টে অংশ নিতে পেরেছিলেন। পরবর্তী শীতকালে অ্যান্টিগুয়ায় স্বাগতিক ওয়েস্ট ইন্ডিজের মুখোমুখি হন তিনি। তাসত্ত্বেও, দিলীপ বেঙ্গসরকার, গর্ডন গ্রীনিজ ও ক্লাইভ লয়েডসহ মোট পাঁচজনকে টেস্টে আউট করেছিলেন।
মূল্যায়ন
কেবলমাত্র আঘাতের কারণেই স্টিভেনসনের প্রতিভা পুরোপুরি নষ্ট হয়ে যায়নি। একই সাথে সহজেই আউট হওয়া ও মনোযোগের অভাবও দায়ী ছিল। ইয়র্কশায়ার ক্রিকেটের অগোছালো যুগে অংশ নিলেও তিনি ভদ্র, সদালাপী ও সহজ-সরল হৃদয়ের অধিকারী ছিলেন। তিনি কখনও রাজনীতিতে সময় ব্যয় করতেন না। এরফলে, তিনি ‘মুনবীম’ ডাকনামে ভূষিত হন। জিওফ্রে বয়কট বেশ কয়েকবার তার অন্যতম প্রিয় ক্রিকেটার হিসেবে তাকে উল্লেখ করেছেন।
চমৎকার সিম বোলার হিসেবে তিনি প্রতিকূলতার মাঝেও বলকে উভয় দিক দিয়েই ঘুরাতে পারতেন। নিচেরসারির ব্যাটসম্যান হিসেবে বলকে উপরের দিকে তুলে মারতেন। এক্সট্রা কভার অঞ্চলে ফিল্ডার হিসেবে খেলতেন।
২১ জানুয়ারি, ২০১৪ তারিখে ৫৮ বছর বয়সে মস্তিষ্কের রক্তক্ষরণে গ্রাহাম স্টিভেনসনের দেহাবসান ঘটে।
জার্মানির তৃণমূল গণতান্ত্রিক পার্টি
জার্মানির তৃণমূল গণতান্ত্রিক পার্টি (Basisdemokratische Partei Deutschland, সংক্ষেপে dieBasis) জার্মানির একটি রাজনৈতিক দল। দলটির ঘোষিত লক্ষ্য হল সমাজ ও রাজনীতিতে তৃণমূল গণতন্ত্রকে শক্তিশালী করা, কারণ তারা মনে করে যে অর্থনৈতিক স্বার্থ, মুনাফা এবং রাজনৈতিক ক্ষমতার লড়াই জীবনের অনেক ক্ষেত্রকে প্রভাবিত করে। তবে রাষ্ট্রবিজ্ঞানীগণ এবং গণমাধ্যমগুলোর প্রতিবেদনে দলটিকে সাধারণত লকডাউন বিরোধী এবং টিকা বিরোধী প্রচারকদের "কোয়ের্ডেনকার" আন্দোলনের একটি ফ্রন্ট হিসেবে চিহ্নিত করা হয়।
দলটিকে রাজনৈতিক মতপরিসরে সহজে স্থাপন করা যায় না। তবে রিডাকশন্সনেটজওয়ার্ক ডয়েচল্যান্ড এর একটি তদন্ত অনুসারে, দলটির সদস্যদের মধ্যে বিকল্প চিকিৎসা এবং গূঢ়বাদে বিশ্বাসীদের থেকে শুরু করে রাইখসবার্গারের মতো কট্টর ডানপন্থী ষড়যন্ত্র তাত্ত্বিকরাও আছে।
৭৬৯
৭৬৯ গ্রেগরীয় বর্ষপঞ্জির একটি সাধারণ বছর।
জয় ম্যাংগ্যানো
জয় ম্যাংগ্যানো (Joy Mangano; ; জন্ম: ১ ফেব্রুয়ারি ১৯৫৬) একজন মার্কিন উদ্ভাবক ও উদ্যোক্তা, যিনি সেলফ-রিংগিং মিরাকল মপ উদ্ভাবনের জন্য বিখ্যাত। তিনি ইনজিনিয়াস ডিজাইনস এলএলসির প্রধান। ২০১৮ সালের পূর্ব পর্যন্ত মার্কিন টেলিভিশন শপিং চ্যানেল এইচএসএনে তাকে দেখা যেত। ম্যাংগ্যানো পরিষ্কারকরণের যন্ত্রপাতি নির্মাতা ও বিক্রয়ের প্রতিষ্ঠান ক্লিন বসের প্রতিষ্ঠাতা ও প্রধান নির্বাহী কর্মকর্তা।
ম্যাংগ্যানো ২০১৭ সালে তার আত্মজীবনী ইনভেন্টিং জয় প্রকাশ করেন। ২০১৫ সালের জয় চলচ্চিত্রটি তার জীবনকে কেন্দ্র করে নির্মিত হয়। জেনিফার লরেন্স তার চরিত্রে অভিনয় করে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
২০২১ সালে তিনি ইউএসএ নেটওয়ার্কে উচ্চাকাঙ্ক্ষী উদ্যোক্তাদের জন্য আমেরিকা'স বিগ ডিল নামক একটি আপাতবাস্তব টেলিভিশন প্রতিযোগিতা অনুষ্ঠানে চালু করেন।
কর্মজীবন
ম্যাংগ্যানো তার উদ্ভাবনের জন্য ৭১টি প্যাটেন্ট ফ্যামিলি ও ১২৬টি ভিন্ন প্যাটেন্ট পাবলিকেশন্সের উদ্ভাবক হিসেবে নাম লিখিয়েছেন।
মিরাকল মপ
১৯৯০ সালে সাধারণ মপের ব্যবহারে ক্লান্ত ম্যাংগ্যানো তার প্রথম উদ্ভাবন "মিরাকল মপ" তৈরি করেন। এটি এক ধরনের স্ব-নিঙ্গড়ান প্লাস্টিক মপ, যা ব্যবহারকারী হাত না ভিজিয়েই নিঙ্গড়ানো যায়। নিজের আয় এবং পরিবার ও বন্ধুদের থেকে ধার করে তিনি একটি ছাঁচ তৈরি করেন এবং ১০০০ একক উৎপাদন করেন। এটি ১৯৯১ সালে পেকোনিকে তার পিতার দোকানে প্রথম বিক্রি করা হয়।
লং আইল্যান্ডের ট্রেড শো ও স্থানীয় দোকানে বিক্রির পর তিনি কিউভিসির নিকট ১০০০ একক বিক্রি করেন। প্রথম অল্প কিছু বিক্রি হলেও কিউভিসি ম্যাংগ্যানোকে টেলিভিশনে প্রদর্শনের সম্মতি দিলে তিনি আধা ঘন্টার কম সময়ে ১৮,০০০ মপ বিক্রি করেন। ম্যাংগ্যানো তার ব্যবসায়ের নাম দেন আর্মা প্রডাক্টস এবং পরে এর নাম পরিবর্তন করে রাখেন ইনজিনিয়াস ডিজাইনস। তিনি ১৯৯৯ সালে ইনজিনিয়াস ডিজাইনস ইউএসএ নেটওয়ার্কের কাছে বিক্রি করে দেন। ২০০০ সালের মধ্যে কোম্পানিটি প্রতি বছর ১০ মিলিয়ন মার্কিন ডলার সমমূল্যের মপ বিক্রি করে।
পুরস্কার ও স্বীকৃতি
১৯৯৭ সালে ম্যাংগ্যানো আর্নস্ট অ্যান্ড ইয়াং তাকে বর্ষসেরা লং আইল্যান্ডের উদ্যোক্তা হিসেবে স্বীকৃতি দেয়। ২০০৯ সালে ফাস্ট কোম্পানির ব্যবসায়ে ১০০ সেরা সৃজনশীল ব্যক্তি তালিকায় ৭৭তম স্থান অধিকার করেন; এবং ২০১০ সালে তাদের ব্যবসায়ে ১০ সবচেয়ে সৃজনশীল নারী তালিকায় তালিকাভুক্ত হন।
জনসংস্কৃতিতে
জেনিফার লরেন্স ২০১৫ সালে ডেভিড ও. রাসেলের জয় চলচ্চিত্রে ম্যাংগ্যানোর জীবনের উপর ভিত্তি করে একটি চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ম্যাংগ্যানো এতে নির্বাহী পরিচালক হিসেবে দায়িত্ব পালন করেন।
ব্যক্তিগত জীবন
১৯৭৮ সালে পেস বিশ্ববিদ্যালয় থেকে স্নাতক সম্পন্ন করার কিছুদিন পর তিনি টনি মিরেনকে বিয়ে করেন। ১৯৮৯ সালে তাদের বিবাহবিচ্ছেদ ঘটে। তার তিন সন্তান - ক্রিস্টি, রবার্ট ও জ্যাকলিন মিরেন।
৮ অক্টোবর
বহিঃসংযোগ
8 d'otubre 8 Winterfylleþ 8 اكتوبر Október 8 8 de Outubro
তিতো ভিলানোভা
ফ্রান্সেস্ক ‘‘তিতো’’ ভিলানোভা ই বায়ো (Francesc Vilanova i Bayo; ১৭ সেপ্টেম্বর ১৯৬৮ - ২৫ এপ্রিল ২০১৪) একজন প্রাক্তন স্পেনীয় ফুটবলার এবং ম্যানেজার। তিনি মূলত মিডফিল্ডার হিসেবে খেলতেন।
পেশাদার খেলোয়াড় হিসেবে লা লিগায় সেল্তা দে ভিগোর হয়ে তিনটি মৌসুমে ২৬টি খেলায় মাঠে নেমেছিলেন ভিলানোভা। পেশাদার খেলোয়াড়ের ক্যারিয়ার শেষ করে তিনি পেপ গার্দিওলার অধীনে বার্সেলোনার সহকারী ম্যানেজার হিসেবে কাজ করেন। চার বছরে ১৪টি শিরোপা জিতা দলের অংশ ছিলেন তিনি।
২০১২ সালে গার্দিওলার প্রস্থানের পর তিনি বার্সেলোনার ম্যানেজারের দায়িত্ব গ্রহণ করেন। প্রথম মৌসুমেই তার অধীনে দল লা লিগা শিরোপা জিতে। ২০১৩ সালের জুলাইয়ে, অসুস্থতার কারণে তিনি ম্যনেজারের পদ থেকে ইস্তফা দেন। এর ১০ মাস পর ২০১৪ সালের ২৫ এপ্রিল তিনি মৃত্যু বরণ করেন।
খেলুড়ে ক্যারিয়ার
১৯৯০ সালে, বার্সেলোনার যুব প্রকল্প থেকে বের হওয়ার পর, প্রথম দলে বেশি জায়গা না পাওয়ায় ভিলানোভা দল ছেড়ে দেন। ১৯৯১–৯২ মৌসুমে, তিনি স্থানীয় তৃতীয় সারির দল ফিগুয়েরেসে যোগদান করেন। পরের মৌসুমে, তিনি প্রথম সারির দল সেলতা ভিগোতে যোগ দেন। দলে তিনটি মৌসুম কাটালেও, তাকে খুব কমই মাঠে নামতে দেখা যায়। ১৯৯৫ সালে, ভিলানোভা দ্বিতীয় সারির দল বাদায়োজ-এ যোগ দেন এবং ৩৩ খেলায় ২ গোল করেন। ১৯৯৬–৯৭ মৌসুমে তিতো যোগ দেন মায়োর্কায়। সেখানে তিনি ১০ খেলায় শূন্য গোল করেন। এছাড়া, তিনি লেইদা ও এলচের হয়েও খেলেন। সর্বশেষ ২০০০–০১ মৌসুমে গ্রামেনেতের হয়ে খেলে ভিলানোভা অবসর গ্রহণ করেন।
লেইদাতে খেলার সময়, ১৯৯৮ কোপা কাতালুনিয়ায়, বার্সেলোনার বিপক্ষে একটি খেলায় মাঠে নামেন ভিলানোভা। ঐ খেলায় বার্সেলোনার তৎকালীন প্রধান কোচ লুইস ফন গালের পরিবর্তে বার্সেলোনারকোচের দায়িত্ব পালন করেন তারই সহকারী জোসে মরিনহো। খেলায় তিতো একটি গোল করেন। এতে করে, ম্যানেজার হিসেবে মরিনহোর বিপক্ষে, প্রথম গোল করার কৃতিত্ব অর্জন করেন তিনি।
কোচিং ক্যারিয়ার
২০০৩–০৪ মৌসুমে স্পেনের চতুর্থ লীগের দল এফসি প্যালাফ্রুগেলের কোচ হিসেবে ভিলানোভা তার কোচিং ক্যারিয়ার শুরু করেন। প্যালাফ্রুগেল তখন কাতালান লীগে অবনমন আতঙ্কে ভুগছিল। তেরেসা এফসি-তে টেকনিক্যাল পরিচালক হিসেবে কাজ করার পর তাকে বার্সেলোনা বি দলে গার্দিওলার অধীনে সহকারী ম্যানেজারের দায়িত্ব দেয়া হয়, দলটি তখন চতুর্থ সারিতে খেলছিল।
২০০৮ সালের গ্রীষ্মে, বার্সেলোনা বি দলকে তৃতীয় সারিতে উন্নীত করিয়ে দিলে, গার্দিওলাকে ফ্রাংক রাইকার্ডের পরিবর্তে মূল দলের প্রধান ম্যানেজার ও ভিলানোভাকে জোহান নেস্কেনস-এর পরিবর্তে সহকারী ম্যানেজারের দায়িত্ব দেওয়া হয়। ক্যাম্প ন্যুতে তার প্রথম মৌসুম ছিল বার্সেলোনার ইতিহাসে সেরা মৌসুম। ঐ মৌসুমে বার্সেলোনা প্রথম স্পেনীয় ক্লাব হিসেবে ট্রেবল জেতে। এছাড়াও এক পঞ্জিকাবর্ষে সম্ভাব্য ছয়টি শিরোপার সবকয়টিই জেতে তারা।
২০১২ সালের ২৭ এপ্রিল, সংবাদ সম্মেলনে বার্সেলোনা গার্দিওলার প্রস্থান নিশ্চিত করে, এর সাথে তারা ভিলানোভাকে গার্দিওলার উত্তরসূরি ঘোষণা করে। ১৫ জুন, ভিলানোভা বার্সার সাথে দুই বছরের চুক্তি সাক্ষর করেন।
২৫ এপ্রিল ২০১৪ অনুসারে।
স্বাস্থ্য সমস্যা এবং মৃত্যু
২০১২ সালের ১৯ ডিসেম্বর, বার্সেলোনা প্রকাশ করে, ভিলানোভা দ্বিতীয়বারের মত প্যারোটিড লালাগ্রন্থির ক্যান্সারে আক্রান্ত হয়েছেন। তার রোগ প্রথম নির্ণয় করা হয়েছিল প্রায় এক বছর আগে, ২০১১ সালের ২২ নভেম্বর।
২০শে ডিসেম্বর ভিলানোভার অস্ত্রোপচার করা হয় এবং এরপর তাকে ছয় সপ্তাহ ধরে রাসায়নিক চিকিৎসা (কেমোথেরাপি) ও বিকিরণ চিকিৎসা (রেডিওথেরাপি) দেওয়া হয়। এ সময়ে তার পরিবর্তে কোচের দায়িত্ব পালন করছেন তার সহকারী জর্দি রাউরা। ২৫ মার্চ ভিলানোভা স্পেনে ফিরে আসেন।
২০১৩ সালের ১৯ জুলাই, শারীরিক অবস্থার অবনতির কারণে ভিলানোভা বার্সেলোনার ম্যানেজারের পদ থেকে ইস্তফা দেন।
২০১৪ সালের ২৫ এপ্রিল, ক্যান্সার জটিলতার কারণে ভিলানোভা মৃত্যুবরণ করেন। এর এক সপ্তাহ আগে তার শারীরিক অবস্থার অবনতি ঘটেছিল।
ছাত্র-শিক্ষক কেন্দ্র, ঢাকা বিশ্ববিদ্যালয়
স্থাপত্য তাৎপর্য
১৯৬২ সালে টিএসসির মূল ভবন নকশা করেন গ্রিক স্থপতি কন্সটেন্টিনোস এপোস্তলো ডক্সিয়াডিস। এই নকশা আবর্তিত হয়েছে একটি অভ্যন্তরীণ উঠানকে কেন্দ্র করে। মূল দরজা দিয়ে ঢুকতেই যে ভবন তাতে ‘বাটারফ্লাই ক্যানপি’ দেখতে পাওয়া যায়, যা ছাদের কাঠামোকে অনেকটা প্রজাপতির পাখার মতো করে তুলেছে। এর ভেতরে ছাত্রসংগঠনগুলোর মূল কক্ষ, পাঠাগার, অডিটরিয়াম, খাবারের জায়গা, খেলার জন্য নির্ধারিত কক্ষ, সুইমিংপুলসহ আরও কিছু সুবিধাসংবলিত কক্ষ। অডিটরিয়ামটি দৈর্ঘ্য প্রায় ১৭০ ফিট আর প্রস্থে ৮৫ ফিট, যার ছাদ অর্ধবৃত্তাকার বা প্যারাবলিক ভল্ট আকারে তৈরি। ভবনে জালির ব্যবহার করা হয়েছে আলো–বাতাস ঢোকার জন্য এবং অভ্যন্তরীণ পরিসরকে আড়াল করার জন্য। চত্বরের সবগুলো ভবন স্টিলের কলামে তৈরি করিডর দিয়ে সংযুক্ত। কেন্দ্রীয় উঠানের দক্ষিণ–পূর্ব কোনায় পূর্বে গ্রিক স্থাপত্যে নির্মিত  গ্রিক স্থাপনা, চৌকো একটি সমাধি। ডক্সিয়াডিস টিএসসির স্থাপত্যে এ দেশের সংস্কৃতি, গ্রামীণ বসতির চিরায়ত ঐতিহ্য ও আবহাওয়ার বিষয়টি চিন্তায় রেখেছিলেন। বাংলাদেশের গ্রামীণ পরিসরে ও স্থাপনার প্রাণকেন্দ্রে উঠান থাকে, সেটিকে কেন্দ্র করে মানুষ ঘর নির্মাণ করে। টিএসসিতেও এর প্রাণকেন্দ্রে উঠানের মতো মাঠ রয়েছে এবং সেটিকে কেন্দ্র করে অন্যান্য স্থাপনা ও শিক্ষার্থীদের কোলাহল এটিকে সবসময় মুখরিত করে রাখে।
বর্তমান অবস্থা
টিএসসির উন্নয়নে একটি পরিকল্পনা নিয়েছে সরকার। তবে টিএসসির ভবন ভেঙে সেখানে নতুন কোন বহুতল ভবন নির্মাণ করা হবে কিনা সে বিষয়ে এখনো কোন সিদ্ধান্ত হয়নি বলে জানিয়েছে গণপূর্ত অধিদপ্তর এবং বিশ্ববিদ্যালয় কর্তৃপক্ষ। টিএসসির স্থাপনা ভেঙে এর উন্নয়নে বিরোধিতা করেন ছাত্র- শিক্ষক সহ অন্যান্য পেশার ব্যক্তিত্ব।
ভারতীয় শহরসমূহের মাথাপিছু জিডিপি অনুযায়ী তালিকা
নিচের তালিকাটি ২০১৪ সালের জন্য তাদের মাথাপিছু জিডিপি অনুসারে শীর্ষ ৬ টি ভারতীয় মহানগরকে তালিকাভুক্ত করে।
তথ্যসূত্র
<references group="" responsive="">
৭৭০
৭৭০ গ্রেগরীয় বর্ষপঞ্জির একটি সাধারণ বছর।
সুধীন্দ্রনাথ রাহা
প্রারম্ভিক জীবন
বাংলাদেশের খুলনা জেলার নলদা গ্রামে ১৮৯৬ সালে জন্মগ্রহণ করেন সুধীন্দ্রনাথ। পিতার নাম যদুনাথ রাহা, মাতা মৃন্ময়ী রাহা। ঢাকা বিশ্ববিদ্যালয় থেকে বিশেষ কৃতিত্বের সঙ্গে পাস করেন তিনি। তার বিবাহ হয় কোচবিহারের রায় বাহাদুর পরিবারে। শিলিগুড়ি বয়েজ হাইস্কুলে প্রধানশিক্ষক পদে তাঁর কর্মজীবনের সূত্রপাত।
সাহিত্য
শিক্ষকতার পাশাপাশি সাহিত্যচর্চা করেছেন তিনি। মৌলিক শিশুসাহিত্য ছাড়া বিশ্বসাহিত্যের অসংখ্য ছোটোগল্প, উপন্যাস অনুবাদ করেন। দুশোর অধিক উপন্যাস, পঞ্চাশটির বেশি নাটক লিখেছেন সুধীন্দ্রনাথ। ১৯৩০ সালে তিনি হুগলী জেলা র কোন্নগরে বসবাস করতে আসেন। শুকতারা পত্রিকায় সব্যসাচী ছদ্মনামে টানা চার দশক ধরে তার লেখা টারজানের গল্পগুলি জনপ্রিয় হয়। যা পরে দেব সাহিত্য কুটির থেকে প্রকাশিত হয় বই আকারে। তিনি যতীন সাহা ও অলোক ঘোষ ছদ্মনামেও একাধিক গল্প উপন্যাস ও শ্রী বৈজ্ঞানিক নামে কল্পবিজ্ঞানের গল্প লিখেছেন। ১৯৮৬ সালে কলকাতায় মারা যান তিনি। মৃত্যুর অল্প কিছুদিন আগে তিনি কালিদাস রায় পুরষ্কারে সম্মানিত হন।
মার্টিন স্কোরসেজি
মার্টিন স্কোরসেজি (পূর্ণ নাম: Martin Marcantonio Luciano Scorsese ইংরেজি উচ্চারণ: মার্টিন মার্ক্যান্টোনিও লুচিয়নো স্করসেসি, ইতালীয় উচ্চারণ: মার্তিন মার্কান্তোনিও লুচানো স্কোরসেজি) (জন্ম নভেম্বর ১৭ ১৯৪২) একজন জনপ্রিয় ও বিখ্যাত মার্কিন চলচ্চিত্র নির্দেশক। স্কোরসেজির কাজের ধারা মূলত ইতালীয়-মার্কিন অস্তিত্ব, পাপবোধ আর মুক্তির ক্যাথলিক ধারণা, পৌরষবোধ আর আমেরিকার সমাজব্যবস্থায় সন্ত্রাসের প্রভাব সংশ্লিষ্ট। তিনি সমালোচকদের মাঝে তার চলচ্চিত্র নির্দেশনার জন্য প্রশংসিত।
অস্কারজয়ী এই বিখ্যাত চলচ্চিত্র নির্দেশককে বিশ্বযুদ্ধ-পরবর্তি সব চলচ্চিত্র নির্দেশকদের মাঝে একজন অন্যতম প্রধান ও প্রভাবশালী নির্দেশক হিসেবে গণ্য করা হয়। তিনি ২০০৬ সালে একাডেমি পুরস্কার লাভ করেন। সবচেয়ে বেশি একাডেমি পুরস্কারে মনোনীত জীবিত পরিচালকদের মধ্যে তিনি প্রথম এবং সামগ্রিক ভাবে পরিচালকদের মধ্যে মনোনয়ন জন্য বিলি ওয়াইল্ডার এর সাথে তিনি দ্বিতীয়।
বন্ধু জর্জ লুকাস, ফ্রান্সিস ফোর্ড কপোলা, স্টিভেন স্পিলবার্গ ও ব্রায়ান ডি পালমাদের সাথে হলিউড নিউ ওয়েব সিনেমার সৃষ্টির ইতিহাসে সবচেয়ে গুরুত্বপূর্ণ এবং প্রভাবশালী চলচ্চিত্র নির্মাতাদের একজন মার্টিন স্কোরসেজি। ১৯৯০ সালে তিনি চলচ্চিত্র ফাউন্ডেশন, একটি অলাভজনক চলচ্চিত্র সংরক্ষণ প্রতিষ্ঠান প্রতিষ্ঠা করেন এবং ২০০৭ সালে তিনি বিশ্ব চলচ্চিত্র ফাউন্ডেশন প্রতিষ্ঠা করেন।
চলচ্চিত্রে তার অবদানের জন্য তিনি আমেরিকান ফিল্ম ইনস্টিটিউট (এএফআই) আজীবন সম্মাননা পুরস্কার, শ্রেষ্ঠ পরিচালনার জন্য একাডেমি পুরস্কার (অস্কার), কান চলচ্চিত্র উৎসব এ স্বর্ণপাম এবং শ্রেষ্ঠ পরিচালকের পুরস্কার, সিলভার লায়ন, গ্র্যামি পুরস্কার, এমি পুরস্কার, গোল্ডেন গ্লোব, বাফটা পুরস্কার এবং ডিরেক্টর গিল্ড অব আমেরিকা পুরস্কার লাভ করেছেন।
বন্ধু রবার্ট ডি নিরো এর সাথে ভালো বোঝা-পড়া থাকায় শিল্পগুণে সমৃদ্ধ বহু চলচ্চিত্র উপহার দিয়েছে এই পরিচালক-অভিনেতা জুটি। সিনেমা ইতিহাসের অন্যতম সেরা চলচ্চিত্র ১৯৭৬ সালে মুক্তি পাওয়া ভিয়েতনাম যুদ্ধ পরবর্তী চরম অস্থির সময় নিয়ে ট্যাক্সি ড্রাইভার এবং ১৯৮০ সালের আমেরিকান সাদাকালো জীবনী নির্ভর স্পোর্টস ড্রামা রেজিং বুল।
প্রারম্ভিক জীবন
thumb| ২০০৫ সালে ট্রাইবেকা চলচ্চিত্র উৎসবে (বাম থেকে) [[সালভো কুসিয়া, স্কোরসেজি এবং ভিত্তোরিও দে সেতা।]]
স্কোরসেজি ১৯৪২ সালের ১৭ নভেম্বর মার্কিন যুক্তরাষ্ট্রের নিউ ইয়র্ক রাজ্যের নিউ ইয়র্ক সিটির কুইন্স শহরে জন্মগ্রহণ করেন। তার স্কুলে যাওয়ার পূর্বে তার পরিবার ম্যানহাটনের লিটল ইতালিতে চলে যায়। তার পিতা চার্লস স্কোরসেজি এবং মাতা ক্যাথরিন স্কোরসেজি (জন্ম কাপ্পা) দুজনেই নিউ ইয়র্কের ম্যানহাটনের গার্মেন্ট জেলায় কাজ করতেন। তার পিতা অভিনেতা এবং মাতা অভিনেত্রী ছিলেন। মার্টিনের পিতার পিতা-মাতাগণ সিসিলির পালের্মো অঙ্গরাজ্যের পলিজ্জি জেনেরোসা থেকে অভিবাসিত হয়ে যুক্তরাষ্ট্রে আসেন এবং তার মায়ের পিতা-মাতাগণও পালের্মো থেকে বা আরও নির্দিষ্ট করে সিমিন্না থেকে আসেন। মার্টিন ক্যাথলিক পরিবেশে বড় হয়ে উঠেন। বাল্যকালে তার শ্বাসকষ্ট থাকায় তিনি অন্য বাচ্চাদের সাথে কোন খেলায় বা অন্য কোন কাজে অংশ নিতে পারতেন না। এজন্য তার পিতা-মাতা এবং তার বড় ভাই তাকে চলচ্চিত্র দেখতে নিয়ে যেতেন। এই সময়ে তার চলচ্চিত্রের প্রতি অনুরাগ সৃষ্টি হয়। কৈশোরে ব্রোক্সে থাকাকালীন তিনি একটি দোকান থেকে পাওয়েল ও প্রেসবার্গার পরিচালিত দ্য টেলস অব হফম্যান চলচ্চিত্রের রিল ভাড়া নিতেন। ঐ দোকানে এই ছবির একটি রিলই ছিল। স্কোরসেজি ঐ দোকান থেকে এই ছবির রিল ভাড়া নেওয়া দু'জনে একজন। এছাড়া তিনি পরে জর্জ এ রোমেরোর নাইট অব দ্য লিভিং ডেড ছবির রিল ভাড়া নিতেন।
ব্যক্তিগত জীবন
স্কোরসেজি পাঁচ বার বিবাহ করেন। তার প্রথম স্ত্রী লারাইনে মারি ব্রেনান, তাদের এক কন্যা ক্যাথরিন। ১৯৭৬ সালে তিনি লেখিকা জুলিয়া ক্যামেরনকে বিয়ে করেন, তাদের এক কন্যা ডোমেনিকা ক্যামেরন স্করসেসি। ডোমেনিকা একজন অভিনেত্রী এবং তিনি দি এজ অব ইনোসেন্স চলচ্চিত্রে অভিনয় করেছিলেন। ক্যামেরনের সাথে তার বৈবাহিক সম্পর্ক ঠিকে মাত্র এক বছর। তাদের কন্যা কেপ ফেয়ার চলচ্চিত্রে ডোমেনিকা স্করসেসি নামে অভিনয় করেন এবং পরবর্তীতে অভিনয় করা, লেখা, পরিচালনা করা ও প্রযোজনা করা চালিয়ে যান। স্কোরসেজি ১৯৭৯ সালে অভিনেত্রী ইসাবেলা রোজেলিনিকে বিয়ে করেন এবং ১৯৮৩ সালের তাদের বিচ্ছেদ হয়। তিনি পরে ১৯৮৫ সালে প্রযোজক বারবারা দে ফিনাকে বিয়ে করেন। তাদের বিচ্ছেদ হয় ১৯৯১ সালে। স্কোরসেজি পরে ১৯৯৯ সালে হেলেন শ্চের্মের্হর্ন মরিসকে বিয়ে করেন। তাদের এক কন্যা ফ্রান্সেস্কা। তিনি দ্য ডিপার্টেড ও দি অ্যাভিয়েটর চলচ্চিত্রে অভিনয় করেন।
স্কোরসেজি নিউ ইয়র্ক সিটিতে বাস করেন। তিনি বলেন, "আমি বিচ্যুত ক্যাথলিক। কিন্তু আমি রোমান ক্যাথলিক, এ থেকে বের হওয়ার কোন উপায় নেই।" ২০১০ সালে দ্য ওয়াল স্ট্রিট জার্নাল প্রতিবেদন প্রকাশ করে যে স্কোরসেজি ডেভিড লিঞ্চ ফাউন্ডেশনের উদ্যোগে ১০,০০০ বয়োজ্যেষ্ঠ সৈন্যকে অতীন্দ্রিয় ধ্যানের মাধ্যমে পোস্টট্রমেটিক স্ট্রস ডিজঅর্ডার থেকে মুক্তি পেতে সাহায্য করবেন, এবং স্কোরসেজি গণমাধ্যমকে জানান যে তিনি নিজেও অতীন্দ্রিয় ধ্যানের অনুশীলন করেন।
প্রিয় চলচ্চিত্র
২০১২ সালের সাইট অ্যান্ড সাউন্ড ম্যাগাজিনের জরিপে সমসাময়িক চলচ্চিত্র পরিচালকদের তাদের প্রিয় ১০টি চলচ্চিত্র নির্বাচন করতে বলা হয়। এই জরিপে স্কোরসেজির পছন্দের ১২টি চলচ্চিত্র হল:
পশ্চিমবঙ্গ রাজ্য পুরাতাত্ত্বিক সংগ্রহালয়
রাজ্য পুরাতাত্ত্বিক সংগ্রহালয়  ১৯৬২ সালে কলকাতায় প্রতিষ্ঠিত পশ্চিমবঙ্গ সরকার দ্বারা পরিচালত একটি রাষ্ট্রীয় প্রত্নতাত্ত্বিক সংগ্রহালয় বা জাদুঘর। প্রথম, মধ্য ও শেষ মধ্যবর্তী লৌহ যুগের শুশুনিয়া (বাঁকুড়া) এবং অন্যান্য স্থানগুলি, পাণ্ডু রাজার ঢিবি (বর্ধমান), পোড়ামাটির ভাস্কর্য, পাথর ও অন্যান্য প্রাক-ঐতিহাসিক পুরাতাত্ত্বিকদের বিরল সরঞ্জামসহ বিভিন্ন সংগ্রহ রয়েছে এই সংগ্রহালয়ে। এছাড়াও গুপ্ত, মৌর্য, শুঙ্গ, কুশান, পাল এবং মধ্যযুগীয় সময় প্রত্নতাত্ত্বিক বস্তু রয়েছে রাজ্য পুরাতাত্ত্বিক সংগ্রহালয়ে। ১৯৬৩ সালে খোলা 'ঐতিহাসিক শিল্প' বিভাগের একটি বড় অংশ রয়েছে যা অনেকগুলি প্রাচীন পোড়ামাটির, ব্রোঞ্জ, কাঠের খোদাই, বস্ত্র এবং পাণ্ডুলিপি প্রদর্শন করে। বিভিন্ন কার্ড সেট এবং অন্যান্য প্রকাশনা বিক্রি; কার্যক্রমগুলি ঐতিহাসিক স্থানগুলির অনুসন্ধান এবং খননকাজ অন্তর্ভুক্ত করেছে।
অবস্থান
পশ্চিমবঙ্গ রাজ্য প্রত্নতাত্ত্বিক গ্যালারী, ১ সত্যেন রায় রোড, বেহালা, কলকাতা ৭০০ ০৩৪।
পরিদর্শনের সময়
কলকাতার প্রত্নতাত্ত্বিক জাদুঘরটি ঐতিহাসিকদের, প্রত্নতাত্ত্বিকদের জন্য এবং সাধারণ মানুষের কাছে যথেষ্ট জনপ্রিয়। সংগ্রহালয়টি শনিবার থেকে বৃহস্পতিবার পর্যন্ত সকাল ১০.০০ টা থেকে বিকাল ৪.৩০ টা পর্যন্ত খোলা থাকে। একজন ব্যক্তির জন্য প্রবেশের মূল্য হল ₹৫ এবং ১৫ বছরের বা ১৫ বছরের কম বয়সের শিশুদের জন্য প্রবেশ বিনামূল্যে।
৭৭১
৭৭১ গ্রেগরীয় বর্ষপঞ্জির একটি সাধারণ বছর।
রটার্ডাম
রটার্ডাম (Rotterdam, ) উত্তর-পশ্চিম ইউরোপের রাষ্ট্র নেদারল্যান্ডসের দ্বিতীয় বৃহত্তম শহর (আমস্টার্ডামের পরেই)। এটি ইউরোপের বৃহত্তম ও বিশ্বের তৃতীয় বৃহত্তম সমুদ্রবন্দর। ২০১৪ সালের ১লা জানুয়ারি পর্যন্ত হিসেব অনুযায়ী এই শহরের লোকসংখ্যা ৬ লক্ষ ১৮ হাজার ২৬১ জন। অবশ্য বৃহত্তর রটার্ডাম শহরের লোকসংখ্যা প্রায় ১২ লক্ষ (২০০৬)। নেদারল্যান্ডসের দক্ষিণ হল্যান্ড প্রদেশে, উত্তর সাগরের তীরে, রাইন নদীর মোহনায় অবস্থিত এই বন্দর শহরকে প্রায়শই "ইউরোপের প্রবেশদ্বার" নামে অভিহিত করা হয়ে থাকে।
ইগো (২০২১-এর চলচ্চিত্র)
ইগো (Ego) হল আলফোনসো কর্টেস-ক্যাভানিলাস পরিচালিত ও মারিয়া পেদ্রাজা অভিনীত ২০২১ সালের একটি স্পেনীয় মনস্তাত্ত্বিক লোমহর্ষক রোমাঞ্চকর চলচ্চিত্র।
পটভূমি
এটি কোভিড-১৯ লকডাউনের প্রেক্ষাপটে নির্মিত হয়েছে। পালোমা মজা করার জন্য একই লিঙ্গের মানুষের ডেট করার একটি অ্যাপ ব্যবহার করতে শুরু করে। সেখানে সে তার অনুরূপ আরেকটি মেয়ের প্রোফাইল খুঁজে পায়, যে আপাতদৃষ্টিতে তাকে প্রতিস্থাপন করতে চাইছে।
নির্মাণ
লা কানিয়া ফিল্মস প্রযোজিত এই চলচ্চিত্রটি রচনা করেন হোর্গে নাভারো দে লেমুস এবং পরিচালনা করেন আলফোনসো কর্টেস-ক্যাভানিলাস। পেড্রো ভেন্ড্রেল মার্টিনেজ সিনেমাটোগ্রাফির দায়িত্বে ছিলেন।
মুক্তি
ছবিটি ২০২১ সালের অক্টোবরে অনুষ্ঠিত ব্রুকলিন হরর চলচ্চিত্র উৎসবে প্রদর্শিত হয়েছিল। বিগিন এগেইন ফিল্মসের বিপননে, ২০২১ সালের ১ ডিসেম্বর চলচ্চিত্রটি স্পেনের প্রেক্ষাগৃহে মুক্তি পাওয়ার কথা।
সোমা সেন
সোমা সেন একজন সহকারী অধ্যাপক এবং নাগপুর বিশ্ববিদ্যালয়ের ইংরেজি সাহিত্য বিভাগের প্রধান এবং একজন মহিলা অধিকারকর্মী।
সোমা মানবাধিকার সংগঠন গণতান্ত্রিক অধিকার কমিটির (সিপিডিআর) সাথে কাজ করেছেন। সোমা নাগপুর বিশ্ববিদ্যালয় শিক্ষক সমিতির (নুটা) সভাপতি ছিলেন।
পুনে পুলিশ ৬ ই জুন ২০১৮ সালে তাঁকে গ্রেপ্তার  করেছিলেন এবং পরে নাগপুর বিশ্ববিদ্যালয়ে তার অবস্থান থেকে সাময়িক বরখাস্ত হয়েছিলেন। রাষ্ট্রপক্ষের পক্ষ থেকে এখনও কোনও অভিযোগ প্রমাণিত হয়নি এবং বোম্বাই হাইকোর্টে একটি চলমান মামলা বিচারের জন্য রয়েছে। সোমা ইতোমধ্যে কারাগারে ৫২৮ দিনের (দেড় বছর) বেশি সময় কাটিয়েছে।
ব্যক্তিগত জীবন
সোমা মুম্বাইয়ের বান্দ্রায় একটি উচ্চ-মধ্যবিত্ত বাঙালি পরিবারে জন্মগ্রহণ করেন । তিনি সেন্ট জোসেফ কনভেন্ট থেকে তার স্কুল পড়াশোনা করেছিলেন। মুম্বাইয়ের এলফিনস্টোন কলেজ থেকে স্নাতকোত্তর ডিগ্রি শেষ করার পরে, তিনি নাগপুর বিশ্ববিদ্যালয়ে এম.ফিল এবং পিএইচডি ডিগ্রি অর্জন করেছিলেন। তিনি লেখক ও অনুবাদক তুষার কান্তি ভট্টাচার্যের সাথে বিবাহবন্ধনে আবদ্ধ হয়েছেন এবং তাঁর একটি কন্যা কোয়েল, যিনি একজন চলচ্চিত্র নির্মাতা। সোমা নাগপুরে থাকেন।
অ্যাক্টিভিজম
সোমা নাগপুরের একটি মহিলা সংস্থায় যুক্ত ছিলেন, স্ত্রী চেতনা নামক নারীর বিরুদ্ধে সহিংসতা ও যৌতুকের মৃত্যুর মতো বিষয় নিয়ে আলোচনা করেছিলেন।
গ্রেফতার
৬ই জুন ২০১৮, তাকে সুধীর ধাওয়াল, মহেশ রাউত, সুরেন্দ্র গ্যাডলিং এবং রনা উইলসনের সাথে পুনে পুলিশ গ্রেপ্তার করেছিল। ভীম কোরেগাঁও সহিংসতায় জড়িত থাকার অভিযোগে তাদের বিরুদ্ধে বেআইনি ক্রিয়াকলাপ (প্রতিরোধ) আইনের আওতায় অভিযুক্ত করা হয়েছিল। গ্রেপ্তারের সময় তিনি অবসর গ্রহণের কাছাকাছি এসেছিলেন। ১৫ জুন, নাগপুর বিশ্ববিদ্যালয়ে ৪৮ ঘণ্টারও বেশি সময় ধরে পুলিশ হেফাজতে থাকার কারণে তাকে তার অবস্থান থেকে সাময়িক বরখাস্ত করা হয়েছিল।
কালেক্টর (কমিক্স)
দ্য কালেক্টর (ট্যানেলিয়ার টিভান) হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক চরিত্র। চরিত্রটি কমিক বইয়ে রৌপ্য যুগে প্রথমবারের জন্য আবির্ভাব করে এবং মার্ভেলের ধারাবাহিকতায় পাঁচ দশকের চেয়েও বেশি সময় ধরে আবির্ভূত হতে থাকে।
এরিক পেট্রি
এরিক চার্লটন পেট্রি (Eric Petrie; জন্ম: ২২ মে, ১৯২৭ - মৃত্যু: ১৪ আগস্ট, ২০০৪) ওয়াইকাতোর নারুয়াহিয়া এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৬ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
কালেক্টর (কমিক্স)
বেনিসিও দেল তোরো মার্ভেল সিনেম্যাটিক ইউনিভার্স চলচ্চিত্র থর: দ্য ডার্ক ওয়ার্ল্ড (২০১৩; একটি মধ্য-স্বীকৃতি দৃশ্যে), গার্ডিয়্যান্স অফ দ্য গ্যালাক্সি (২০১৪) এবং অ্যাভেঞ্জার্স: ইনফিনিটি ওয়ার (২০১৮) -এ চরিত্রটির ভূমিকায় অভিনয় করেন।
এরিক পেট্রি
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস এবং ইংরেজ ক্রিকেটে জেন্টলম্যান দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন এরিক পেট্রি।
প্রথম-শ্রেণীর ক্রিকেট
১৯৫০-৫১ মৌসুম থেকে ১৯৬৬-৬৭ মৌসুম পর্যন্ত এরিক পেট্রি’র প্রথম-শ্রেণীর খেলোয়াড়ী জীবন চলমান ছিল। ১৯৪৫-৪৬ মৌসুমে হক কাপ প্রতিযোগিতায় ওয়াইকাতোর পক্ষে প্রথম খেলতে শুরু করেন। এরপর ১৯৫০-৫১ মৌসুমে অকল্যান্ডের সদস্যরূপে প্রথম-শ্রেণীর ক্রিকেটে অভিষেক ঘটে তার। ১৯৫২-৫৩ মৌসুমে অকল্যান্ড দলে নিজেকে প্রতিষ্ঠিত করে ফেলেন ও দলের নিয়মিত সদস্যের মর্যাদা প্রাপ্ত হন। ১৯৫৪-৫৫ মৌসুমে দলের অধিনায়কের দায়িত্ব পালন করেন।
১৯৫৬-৫৭ মৌসুমে নর্দার্ন ডিস্ট্রিক্টস ক্রিকেট দল প্রথম-শ্রেণীর ক্রিকেটে খেলার মর্যাদা লাভ করলে তিনি দলের নেতৃত্বে ছিলেন। ১৯৬০-৬১ মৌসুম পর্যন্ত এ দায়িত্বে ছিলেন তিনি। সমগ্র খেলোয়াড়ী জীবনে দুইটিমাত্র শতরানের ইনিংস খেলেছেন। উভয়টিই করেছেন ওয়েলিংটন দলের বিপক্ষে। ১৯৫৩-৫৪ মৌসুমে অকল্যান্ডের দ্বিতীয় ইনিংসে ব্যাটিং উদ্বোধনে নেমে ১৫১ ও ১৯৫৯-৬০ মৌসুমে নর্দার্ন ডিস্ট্রিক্টসের সদস্যরূপে পাঁচ নম্বরে ব্যাটিংয়ে নেমে ১৩৬ রান করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে চৌদ্দটি টেস্টে অংশগ্রহণ করেছেন এরিক পেট্রি। ২৬ অক্টোবর, ১৯৫৫ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১১ মার্চ, ১৯৬৬ তারিখে অকল্যান্ডে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে পাকিস্তান গমনার্থে নিউজিল্যান্ড দলের সদস্যরূপে এরিক পেট্রিকে অন্তর্ভুক্ত করা হয়। এরপর ঐ একই মৌসুমে ভারত গমন করেন। এ সফরের আট টেস্টের চারটিতে অংশগ্রহণ করার সুযোগ পেয়েছিলেন তিনি। ১৯৫৮ সালে দলের সাথে ইংল্যান্ড গমন করার সুযোগ হয় তার। সেখানে পাঁচ টেস্টে নিয়ে গড়া সিরিজের সবকটি টেস্টেই অংশগ্রহণ করার সুযোগ পান। মৌসুমে শেষে জেন্টলম্যানের সদস্যরূপে প্লেয়ার্সের বিপক্ষে খেলেন। উইজডেনে মন্তব্য করা হয় যে, তিনি পরিচ্ছন্ন ও বিশ্বস্ত উইকেট-রক্ষক হিসেবে খেলতেন। স্বীয় ব্যক্তিত্ব গুণে অসম্ভব জনপ্রিয়তা লাভ করেছিলেন। ১৯৫৮ সালের ইংল্যান্ড সফরে তরুণ ও অভিজ্ঞতাবিহীন দলের সদস্য ছিলেন। তবে, তার অসম্ভব দৃঢ়তা ও উইকেট-রক্ষণের অভিজ্ঞতা দলকে উজ্জ্বীবনী শক্তি যোগায়।
১৯৫৮-৫৯ মৌসুমে ইংল্যান্ড দল নিউজিল্যান্ড সফরে আসে। এ সফরেই অংশগ্রহণকৃত দুই টেস্ট খেলেন। আন্তর্জাতিক ক্রিকেট থেকে কিছুদিন বিরত থাকার পর ১৯৬৫-৬৬ মৌসুমে সফরকারী ইংল্যান্ড দলের মুখোমুখি হন তিনি। ক্রাইস্টচার্চে সিরিজের প্রথম টেস্টে ব্যক্তিগত সর্বোচ্চ ৫৫ রানের ইনিংস খেলেন।
অবসর
১৯৬৬-৬৭ মৌসুম শেষে প্রথম-শ্রেণীর ক্রিকেট খেলা থেকে অবসর গ্রহণ করেন। ১৪ আগস্ট, ২০০৪ তারিখে ৭৭ বছর বয়সে বে অব প্লেন্টি’র অমোকোরোয়া এলাকায় এরিক পেট্রি’র দেহাবসান ঘটে। অকল্যান্ড দলের উদ্বোধনী ব্যাটসম্যান ও দীর্ঘদিনের বন্ধু রজার হ্যারিস তার সম্পর্কে মন্তব্য করেন যে, এরিক পেট্রি তার সময়কালে নিউজিল্যান্ড ক্রিকেটের সেরা ভদ্রলোক ছিলেন।
রাজা রানী রাজি
রাজা রানী রাজী ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত, বনি সেনগুপ্ত ও ঋত্বিকা সেন।
কাহিনী
রাজা ( বনি সেনগুপ্ত ) অনর্থক সহচর, যিনি বারবার কলেজ পরীক্ষায় ব্যর্থ হন এবং তার বন্ধু গোবিন্দ (পার্থসারথি চক্রবর্তী) এর সাথে অলস সময় কাটান। গোবিন্দের পাওয়ারপাগলু সেলুন নামে একটি সেলুন রয়েছে। তৃতীয়বার চূড়ান্ত পরীক্ষায় যাবার সময় রাজা হঠাৎ তার সহপাঠী ইশা ( ঋত্বিকা সেন ) জুড়ে এসেছিলেন এবং প্রায় প্রথম দর্শনেই তার প্রেমে পড়ে যান। তবে রাজা ইংরেজি ভাষা সম্পর্কে কোনও ধারণা রাখে না এবং 'ক্ষমা' শব্দের অর্থ বুঝতে ব্যর্থ হয় যা রাজা প্রতিটি প্রস্তাবের পরে ইশা সর্বদা বলে গোবিন্ডার নির্দেশনায় ইশাকে উজ্জীবিত করার রাজার প্রচেষ্টাও অনিচ্ছাকৃতভাবে হাস্যকর নয়। ইশা খিটখিটে হয়ে উঠছে।
পড়াশুনা করা ,ইশা, যিনি প্রথমে রাজাকে ঘৃণা করেছিলেন, হঠাৎ তাকে আকর্ষণীয় দেখা শুরু করলেন যখন তার বড় বোন রাজার বড় ভাইয়ের সাথে বিবাহ বন্ধনে আবদ্ধ হয়েছেন, যিনি পশু চিকিৎসক ছিলেন। রাজা যখন তার বড় বোন, যিনি এখন তার শ্যালক, তার কাছে বিয়ের ক্ষেত্রে ইশার হাত চাইলে তার প্রথম রিয়েলিটি চেক হয়। তিনি তাকে বলেছিলেন যে, এমনকি রাজা নিজেও কেউ তার বা তার বোনকে তার মতো কোনও সহকর্মীর সাথে বিবাহ করতে চান না, যার জীবনে কোনও আকাঙ্ক্ষা নেই এবং আয়ের কোনও উৎস নেই। তারপরে রাজা জীবনে আয় করার লক্ষ্য রাখে। তিনি তার পরিবারকে চ্যালেঞ্জ জানিয়েছিলেন যে ছয় মাসে তিনি একটি চাকরি পাবেন এবং নিজের জন্য অর্থ উপার্জন করবেন।
রাজা অযোগ্য, তা জানার পরেও তিনি ক্ষোভের জন্য তাকে বাড়ি ছেড়ে চলে যেতে অনুরোধ করার জন্য ক্ষমা চেয়েছিলেন এবং তার বাবা যে ব্যাংকটি কাজ করেন তার কাছ থেকে কোনও অজানা উদ্দেশ্যে দেওয়ার মাধ্যমে তাকে সাহায্য করার জন্য প্রস্তুত হন। পরে, তিনি যখন ছিলেন রাজার অযোগ্যতার প্রায় নিশ্চিত হয়ে তিনি হঠাৎ তাকে তাকে বিয়ে করতে বলেন এবং তার দায়িত্ব নেওয়ার প্রতিশ্রুতি দেন। রাজা একটি টিউশন সেন্টার শুরু করলেন। তার সমস্ত নিয়োগপ্রাপ্ত শিক্ষকরা ব্যর্থ মধ্যমিক শিক্ষার্থীদের কদর্যতা দেখে পালিয়ে যায়। তারপরে তিনি এমএ পাস করা বিজ্ঞানের একজন অন্ধ ম্যাডামকে ভর্তি করলেন, যার সাথে তার দেখা হয়েছিল ইশার জন্য ফ্রি মোবাইল কেনার সময়। তার শিক্ষার মাধ্যমে সমস্ত শিক্ষার্থী ভাল যোগ্যতার সাথে পরীক্ষায় উত্তীর্ণ হয় এবং কোচিং সেন্টারটি সুনামের সাথে চলতে শুরু করে। তবে, রাজা aণ না দেওয়ার জন্য গোবিন্দ যেহেতু ইশার বাবাকে একটি সম্মেলনে অপমান করেছিলেন, তিনি বিদেশের আরেক ছেলে আদিত্যকে বেছে নিয়েছিলেন (যশ দাশগুপ্ত ) ইশার বিয়ের জন্য। তবে ছেলের অন্য একটি মেয়ের সাথে অন্য সম্পর্ক রয়েছে বলে তিনি ইশার বাবাকে রাজার সাথে ইশার বিয়ে করার জন্য স্বীকার করেছেন। আর ইশার ও রাজার বিবাহ হয়।
এএফসি প্রেসিডেন্টস কাপ
এএফসি প্রেসিডেন্টস কাপ হল এশিয়ান ফুটবল কনফেডারেশন(এএফসি)কর্তৃক পরিচালিত ঘরোয়া ক্লাবসমূহের অংশগ্রহণে একটি আন্তর্জাতিক অ্যাসোসিয়েশন ফুটবল প্রতিযগিতা।
প্রতিযোগিতার ধরন
২০০৫ সালে এই টুর্নামেন্টের সূচনা থেকে, অংশগ্রহণকারী দলের সংখ্যা প্রথম ৮ টি থেকে বাড়িয়ে ১১ টি করা হয় এবং পরবর্তীতে ১২ টি করা।
২০০৫ থেকে ২০০৭ সালের টুর্নামেন্টগুলোতে ৮ টি দল ২ টি গ্রুপে ভাগ হয়ে খেলত। দুইটি গ্রুপ-ই একটি আয়োজক রাষ্ট্রে খেলত।
এই দুইটি গ্রুপের মধ্য থেকে, প্রতিটি গ্রুপের বিজয়ী এবং রানার্স আপ দল সেমি ফাইনালে উত্তীর্ণ হত এবং আয়োজক দেশে তারা খেলত।
২০০৮ সালে, টুর্নামেন্টকে ১১ টি ক্লাবে বাড়ানো হয়। এই জন্য, বাছাইপর্বের সূচনা করা হয়। ১১ টি ক্লাবকে ৩ টি গ্রুপে ভাগ করা হত। দুইটি গ্রুপে ৪ টি করে ক্লাব এবং একটিতে ৩ টি ক্লাব খেলত।
প্রতিটি গ্রুপ ভিন্ন ভিন্ন দেশে খেলত। গ্রুপের ক্লাবগুলোর যেকোনো একটি দেশ স্বাগতিক হত সেই গ্রুপের জন্য।
২০১১ সালে, টুর্নামেন্টকে আরও বাড়িয়ে ১২ টি ক্লাবের করা হয়। এই জন্য ৪ টি ক্লাব করে মোট ৩ টি বাছাই পর্বের গ্রুপে ভাগ করা হয়। অতঃপর গ্রুপ বিজয়ী এবং রানার্স আপ চূড়ান্ত পর্বে খেলার জন্য নির্বাচিত হয়। এরপর, ৬ টি ক্লাবকে ২ টি গ্রুপে ভাগ করা হয়। এদের মাঝে সেরা ২ ক্লাব ফাইনাল খেলে। এর মানে এই পর্বে নকআউট পদ্ধতি চালু নেই।
২০১১ থেকে ২০১৩, ফিলিস্তিনের ক্লাব আসলেও, ২০১৪ থেকে তারা এএফসি কাপে খেলে।
২০১২ থেকে, মঙ্গোলিয়ারক্লাব আসছে।
২০০৮ থেকে ২০১১, মায়ানমারের ক্লাব আসলেও, ২০১২ থেকে তারা এএফসি কাপে খেলে।
২০১৩ থেকে, ফিলিপাইনের ক্লাব আসছে।
২০০৫ থেকে ২০১২, তাজিকিস্তানের ক্লাব আসলেও ২০১৩ থেকে তারা এএফসি কাপে চলে যায়।
২০১৪ থেকে, উত্তর কোরিয়ার ক্লাব আসছে।
২০১৫ থেকে, লাওসের ক্লাব আসবে।
২০০৫ থেকে ২০১৩, কিরগিজস্থানের ক্লাব আসলেও ২০১৪ থেকে তারা এএফসি কাপে চলে যায়।
অন্যান্য দেশ, যাদের একটি করে ক্লাব অংশ নিতে পারবে কিন্তু এখনো নেয়নি, তারা হলঃ ব্রুনেই দারুসসালাম,  টিমর লেস্তে,   গুয়াম,  মাকাও এবং  আফগানিস্তান।
২০১২ সালের মার্চে, এএফসি ঘোষণা করে যে, উত্তর মারিয়ানা দ্বীপপুঞ্জ এএফসি চ্যালেঞ্জ কাপ এবং এএফসি প্রেসিডেন্টস কাপ খেলতে পারবে যদি তারা নির্দিষ্ট কিছু শর্ত পুরণ করে।
বরুণাস্ত্র
বরুণাস্ত্র (সংস্কৃত: वरुणास्त्र) ভারতীয় শাস্ত্র অনুসারে জলের অস্ত্র (ঝড়), বরুণ, বারিমণ্ডলের দেবতা দ্বারা গৃহীত। কাহিনীগুলোতে, এটি জলের মতো যে কোনও অস্ত্রের আকার ধারণ করতে বলা হয়। ব্যবহারের পরে, এটি প্রচুর পরিমাণে জল নিয়ে আসে যা পদাতিক বাহিনীর বড় অংশকে ধুয়ে দেয়। এই অস্ত্রের একমাত্র কাউন্টার হল বিষোশাস্ত্র যা দেবতাদের রাজা ইন্দ্রর থেকে পাওয়া যেতে পারে। ভারতীয় পৌরাণিক কাহিনী বা পুরাণ অনুসারে এই অস্ত্রটি রাম, লক্ষ্মণ, হনুমান, রাবণ, মেঘনাদ, বিশ্বামিত্র, বশিষ্ঠ, অর্জুন, কর্ণ, কৃষ্ণ, সাত্যকি, অভিমন্যু, প্রদ্যুম্ন, দ্রোণের, ভীষ্ম এবং অন্যান্য অনেক বিখ্যাত যোদ্ধামতো মহান যোদ্ধাদের দ্বারা প্রাপ্ত হয়েছিল বলে জানা যায়।
শাস্ত্র বলে যে এই অস্ত্রটি বরুণ বা শিবের ধ্যানের মাধ্যমে প্রাপ্ত হয়েছিল এবং এটি অত্যন্ত যত্ন এবং দক্ষতার সাথে ব্যবহার করা হয়েছিল। কোনো অনভিজ্ঞ যোদ্ধার পক্ষে এই অস্ত্রের ব্যবহার সম্ভব ছিল না, কারণ সামান্য ভুল হলে ব্যবহারকারী নিজেই ধ্বংস হয়ে যেতে পারে। ভারতীয় ধর্মগ্রন্থ এবং মহাকাব্যগুলি মন্ত্রগুলির যথাযথ ব্যবহার দ্বারা ব্যবহৃত অস্ত্র সম্পর্কে বড় অন্তর্দৃষ্টি দেয়। নির্ধারিত পদ্ধতিতে মন্ত্র উচ্চারণের মাধ্যমে অস্ত্র ব্যবহার করা হতো।
৭৭২
৭৭২ গ্রেগরীয় বর্ষপঞ্জির একটি অধিবর্ষ।
যিহূদা রাজ্য
যিহূদা রাজ্য (מַמְלֶכֶת יְהוּדָה, Mamléḵeṯ Yehudāh; 𒅀𒌑𒁕𒀀𒀀 Ya'uda; 𐤁‬𐤉‬𐤕‬𐤃𐤅‬𐤃 Bēyt Dāwīḏ) ছিল দক্ষিণ লেভান্তের একটি লৌহ যুগীয় রাজ্য। হিব্রু বাইবেল রাজ্যটিকে ইস্রায়েল ও যিহূদা যুক্তরাজ্যের উত্তরসূরি হিসাবে বর্ণনা করে, যেটি ছিল বাইবেলীয় রাজা শৌল, দায়ূদ ও শলোমনের শাসনাধীন দুই ঐতিহাসিক রাজ্য যিহূদা ও ইস্রায়েলের সমন্বয়ে গঠিত যুক্তরাজ্য। তবে ইসরায়েল ফিঙ্কেলস্টাইন ও আলেকজান্ডার ফ্যান্টালকিনসহ অনেক পণ্ডিত মনে করেন যে, খ্রীষ্টপূর্ব ৮ম শতাব্দীর পূর্বে একটি যিহূদা রাজ্যের অস্তিত্বের পক্ষে বিদ্যমান প্রত্নতাত্ত্বিক প্রমাণাদি খুব দুর্বল এবং এই প্রমাণ উদ্ধারে যে পদ্ধতি অবলম্বন করা হয়েছে তা ত্রুটিপূর্ণ। টেল ড্যান স্টিল দেখান যে এই রাজ্যটি অন্তত খ্রীষ্টপূর্ব মধ্য ৯ম শতাব্দীতে অস্তিত্বশীল থাকার আভাস পাওয়া যায়,   কিন্তু এর ব্যাপ্তি সম্পর্কে কমই ধারণা পাওয়া যায়।
খ্রীষ্টপূর্ব ১ম ও ৯ম শতাব্দীতে যিহূদা অঞ্চল জনবিরল ছিল, কিছু ছোট গ্রামীণ জনবসতি ছিল যার বেশিরভাগই ছিল অরক্ষিত। যিরূশালেম, রাজ্যটির রাজধানী, সম্ভবত খ্রীষ্টপূর্ব ৮ম শতাব্দীর শেষভাগের আগে একটি গুরুত্বপূর্ণ প্রশাসনিক কেন্দ্র হিসাবে গড়ে ওঠেনি। প্রত্নতাত্ত্বিক প্রমাণ ইঙ্গিত করে যে এর পূর্বে যিহূদার জনসংখ্যা একটি টেকসই রাজ্য টিকিয়ে রাখার পক্ষে ছিল খুবই অপ্রতুল।
শাম
শামসুদ্দীন ইব্রাহীম, পেশাগতভাবে পরিচিত শাম হিসেবে (জন্মঃ এপ্রিল ৪, ১৯৭৭), হলেন একজন তামিল এবং তেলুগু ভাষায় অভিনয় করা চলচ্চিত্র অভিনেতা এবং মডেল। একজন পেশাদার মডেল হিসাবে তার কর্মজীবন শুরু করার পরে তিনি শীঘ্রই খুশি (২০০০) চলচ্চিত্রে অভিনয়ের মাধ্যমে একজন অভিনেতা হিসেবে আত্মপ্রকাশ করেন। এরপর তিনি সমালোচকদের প্রশংসা এবং বাণিজ্যিকভাবে সফল ছবিতে প্রধান চরিত্রে অভিনয় করেন। যেমন: ১২বি, আয়ারকি, উল্লাম কেথুমায়ি এবং তেলুগু চলচ্চিত্র কিক এর মত উল্লেখেযোগ্য চরিত্রে অভিনয় করেন। তিনি ২০০৬ সালে কবিতা লঙ্কেশ এবং রামাইয়া পরিচালিত কন্নড চলচ্চিত্র  "তানানাম তানানাম"-এ অভিনয়ের মাধ্যমে কন্নড চলচ্চিত্রে আত্মপ্রকাশ করেন।
প্রাথমিক জীবন
শাম ১৯৭৭ সালের ৪ এপ্রিল তারিখে ভারতের মাদুরাই, তামিলনাডুতে একটি তামিল ভাষাভাষী মুসলিম পরিবারে জন্মগ্রহণ করেন। তিনি বেঙ্গালুরুর মধ্যে বেড়ে ওঠেন, সেখানে তিনি তার পড়াশোনা শুর করেন। তিনি তার বি.কম সমাপ্তির পরে একজন অভিনেতা হওয়ার আশা নিয়ে প্রাথমিকভাবে মডেলিং কর্মজীবন শুরু করেছিলেন।
কর্মজীবন
শাম বিভিন্ন বিজ্ঞাপনের মডেল হিসেবে বেঙ্গালুরুতে একজন মডেল হিসাবে তার কর্মজীবন শুরু করেন। অভিনয়ে জগতে প্রবেশের আগে তিনি ব্যর্থতার সাথে চার বছর ধরে অভিনয়ের জন্য বিভিন্ন সুযোগ অনুসন্ধান করছিলেন।
ব্যক্তিগত জীবন
শামের ৩টি ভাই ও ২টি বোন রয়েছে। তিনি তার সাবেক কলেজ সহচর পাঞ্জাবি কাশিষকে বিয়ে করেন। এই দম্পতির সামাইরা নামের একটি মেয়ে রয়েছে।
যোগিনী
যোগিনী (Sanskrit: योगिनी, yoginī, ) হল পুরুষবাচক সংস্কৃত শব্দ যোগীর নারীবাচক শব্দ, যেখানে "যোগিন" শব্দটি পুরুষ, নারী বা লিঙ্গ-নিরপেক্ষ ভাবে ব্যবহ্যত হয়।. যোগীর সমস্ত কিছুর একটি লিঙ্গ-তকমা ছাড়াও, যোগিনী যুগপৎভাবে যোগের একজন মহিলা অভিজ্ঞ অনুশীলনকারী এবং ভারত, নেপাল ও তিব্বতে মহিলা হিন্দু বা বৌদ্ধ আধ্যাত্মিক শিক্ষকদের জন্য সম্মানের একটি প্রাতিষ্ঠানিক শব্দ উভয়েরই প্রতিনিধিত্ব করে।
হিন্দু ঐতিহ্যে, যোগিনী বলতে সেইসব নারীদের বোঝানো হয় যারা হিন্দু ঐতিহ্যের যোগশাস্ত্রের অংশ এবং যারা গোরক্ষনাথ-প্রবর্তিত নাথ যোগী ঐতিহ্যের অংশ ছিলেন।  যোগিনী, দেবী মহামায়া পার্বতী-অংশে অবতীর্ণ পবিত্র নারীশক্তির অংশ হিসাবে উল্লিখিত হন, এবং ভারতে যোগিনী মন্দিরগুলিতে আটজন মাতৃকা বা চৌষট্টিজন যোগিনী হিসাবে সম্মানিত হন।
যোগিনী হিসাবে এমন নারীদেরও উল্লেখ করা হয়, যারা হিন্দু ও বৌদ্ধতন্ত্রের ঐতিহ্যের অংশ। তান্ত্রিক বৌদ্ধধর্মে, মিরান্ডা সাউ বলেন যে ডোম্বিযোগিনী, সহজযোগিচিন্তা, লক্ষ্মীঙ্করা, মেখলা, কঙ্কাল গঙ্গাধরা, সিদ্ধরাজ্ঞী ও অন্যান্যদের মত প্রচুর নারীরা সম্মানিত যোগিনী এবং আধ্যাত্মিক জ্ঞানচর্যার পথের প্রাগ্রসর অন্বেষক ছিলেন।
তিব্বতি বৌদ্ধধর্ম এবং বোন ঐতিহ্যে, ব্যবহারিকভাবে, ভারতীয় বৌদ্ধধর্মের মহাসিদ্ধ যোগিনীদের সাথে কিছু নগম তুুলনীয়।
ইতিহাসে যোগিনী
যোগিনী এমন একটি শব্দ যা হিন্দু, বৌদ্ধ ও জৈনধর্মের প্রাচীন এবং মধ্যযুগীয় গ্রন্থে তথ্যসূত্র খুঁজে পায়, বিশেষ করে দেবীর প্রসঙ্গে এবং উদ্দেশ্যে। ঋগ্বেদের ১০.১২৫.১ থেকে ১০.১২৫.৮ পর্যন্ত দেবী সূক্ত, সর্বাধিক অধ্যয়িত স্তোত্রের মধ্যে রয়েছে, যা ঘোষণা করে পরম আধ্যাত্মিক সত্য (ব্রহ্ম) হলেন এক দেবী, "আমি কোনোরকম উচ্চতর সত্ত্বার উদ্দীপনা ছাড়াই আমার ইচ্ছানুসারে সমস্ত জগৎকে সৃষ্টি করেছি, এবং আমি তাদের মধ্যে বাস করছি।
আমি আমার মহিমা নিয়ে পৃথিবী ও স্বর্গে, সৃষ্ট সকল সত্ত্বায় ছড়িয়ে আছি, এবং শাশ্বত ও অসীম চেতনারূপে আমি তাদের মধ্যে বসবাস করছি। -দেবী সূক্ত, ঋগ্বেদ ১০.১২৫.৮, জুন ম্যাকডনিয়েল কৃত অনুবাদ অবলম্বনে"
বেদে, উষা (ভোর), পৃথ্বী (পৃথিবী), অদিতি (মহাজাগতিক নৈতিক নিয়ম), সরস্বতী (নদী, জ্ঞান), বাক (শব্দ), নিঋতি (ধ্বংস), রাত্রি (রাত), অরণ্যানী (জঙ্গল) সহ অসংখ্য দেবীর অন্তর্ভুক্তি রয়েছে, এবং অন্যদের মধ্যে দিনশনা, রাকা, পুরমধী, পরেন্দী, ভারতী ও মহীর মতো দানশীল দেবীদের ঋগ্বেদে উল্লেখ করা হয়েছে। যাইহোক, নারীদেরকে পুরুষদের মত বারংবার আলোচনা করা হয়নি। সমস্ত দেবতা ও দেবীদের বৈদিক কালে ভাগ করা হয়, কিন্তু উত্তর-বৈদিক গ্রন্থে, বিশেষত মধ্যযুগীয় সময়ের সাহিত্যে, তাদেরকে শেষপর্যন্ত এক সর্বজনীন শক্তি, পরব্রহ্মের দিক বা প্রকাশ হিসাবে দেখা যায়।
যোগী এবং তাদের আধ্যাত্মিক ঐতিহ্যের প্রাথমিক সাক্ষ্য, কারল ওয়ার্নারের মতে, বেদের কেশীন সূক্তে পাওয়া যায়, যেখানে এই যোগীগণ প্রশংসিত হন। যাইহোক, এখানে উল্লেখ নেই যে এই বৈদিক যুগের যোগীরা নারীদের অন্তর্ভুক্ত করতেন কিনা। পণ্ডিতরা মনে করেন যে, কিছু প্রাচীন বৈদিক ঋষি ছিলেন নারী। একজন মহিলা ঋষি  ঋষিকা নামে পরিচিত হন।
যোগিনী শব্দটি গোরক্ষনাথ প্রতিষ্ঠিত নাথ যোগী ঐতিহ্যের অন্তর্ভুক্ত একজন নারীকে বোঝাতে উল্লেখ করা হয়েছে। তারা সাধারণত শৈব ঐতিহ্যের অন্তর্গত, কিন্তু কিছু নাথ বৈষ্ণব ঐতিহ্যের অন্তর্গত। উভয় ক্ষেত্রে, ডেভিড লরেনজেন বলেন যে, তারা যোগ অনুশীলন করেন এবং তাদের প্রধান ঈশ্বর নির্গুণ হতে থাকেন, ইনি এমন এক ঈশ্বর যিনি আকারবিহীন এবং অর্ধ-অদ্বৈতবাদী, মধ্যযুগীয় সময়ে হিন্দুধর্মের অদ্বৈত বেদান্ত বিদ্যালয়, বৌদ্ধধর্মের মাধ্যমিক ঘরানা, সেইসাথে তন্ত্র এবং যোগাভ্যাসে প্রভাব ফেলেছিলেন।  নারী যোগিনীরা এই ঐতিহ্যের একটি বৃহৎ অংশ ছিলেন, এবং অনেক ২য়-সহস্রাব্দের চিত্রকর্ম তাদের এবং তাদের যোগচর্চা সম্বন্ধে বর্ণনা করে। ডেভিড লরেনজেন বলেছেন যে, দক্ষিণ এশিয়ায় (ভারতের উত্তর, দক্ষিণ ও পশ্চিম অঙ্গরাজ্যসমূহ এবং নেপালে) গ্রামাঞ্চলের জনতার মধ্যে নাথ যোগীরা খুব জনপ্রিয়, মধ্যযুগীয় সময়ের কাহিনী ও গল্পে সমসাময়িক আবহে তাদের স্মরণ রাখার মধ্য দিয়ে।
কথাসরিৎসাগরের মতো মধ্যযুগীয় পুরাণে, যোগিনী যাদুশক্তিধর নারী ও পরীদের একটি শ্রেণীর নাম, যাদের বেশিরভাগ চরিত্রকে ক্বচিৎ ৮, ৬০, ৬৪ বা ৬৫ সংখ্যার হিসাবে গণনা করা হয়। হঠ-যোগ-প্রদীপিকা গ্রন্থে যোগিনীদের উল্লেখ করা হয়েছে।
বাস্তব জীবনে, যোগিনী কৌল-এর ​​উপর ঐতিহাসিক প্রমাণ হিন্দুধর্মের যোগিনী ঐতিহ্য সম্বন্ধে ইঙ্গিত দেয়, যারা যোগশাস্ত্র ও তন্ত্রের অনুশীলন করতেন এবং, দশম শতকে সুপ্রতিষ্ঠিত হয়েছিলেন। এই উন্নয়ন হিন্দুধর্মের ক্ষেত্রে সীমাবদ্ধ ছিল না, বরং বৌদ্ধতন্ত্রের ঐতিহ্যের মধ্যে যোগিনীকে অন্তর্ভুক্ত করেছিল।
চৌষট্টি যোগিনী মন্দিরসমূহ
ভারতে চৌষট্টি যোগিনীর (৬৪জন কিংবদন্তি যোগিনীর নামে নামকৃত) চারটি প্রধান মন্দির রয়েছে, উড়িষ্যাতে দুটি এবং মধ্যপ্রদেশে দুটি। উড়িষ্যাতে সবচেয়ে চিত্তাকর্ষক যোগিনী মন্দিরগুলির মধ্যে একটি নবম শতাব্দীর ছাদবিহীন চৌষট্টি যোগিনী মন্দির, এটি ভুবনেশ্বরের ১৫ কিমি দক্ষিণে খুরদা জেলার হীরাপুরে অবস্থিত। উড়িষ্যার আরেকটি ছাদবিহীন চৌষট্টি যোগিনী মন্দির বালাঙ্গীর জেলার তিতীলগড়ের কাছে রাণীপুর-ঝড়িয়ালের চৌষট্টি যোগিনী পিঠ। এই মন্দির থেকে ৬৪ যোগিনীর দুটি ছবি হারিয়ে গেছে।
মধ্যপ্রদেশে দুটি উল্লেখযোগ্য যোগিনী মন্দির ছত্রপুর জেলার ছত্রপুরের খাজুরাহো মন্দিরের পশ্চিমাঞ্চলের দক্ষিণ-পশ্চিমে নবম শতাব্দীর চৌষট্টি যোগিনী মন্দির এবং দশম শতাব্দীর চৌষট্টি যোগিনী মন্দির, জব্বলপুর জেলার জব্বলপুরের কাছে ভেদাঘাটে অবস্থিত।
চারটি যোগিনী মন্দিরের মধ্যে যোগিনী ভাবের মূর্তিগুলি অভিন্ন নয়। হীরাপুরে মন্দিরে, সব যোগিনী মূর্তি তাদের বাহন (শকট) এবং স্থায়ী ভঙ্গিমায় রয়েছে। রাণীপুর-ঝড়িয়াল মন্দিরে যোগিনী মূর্তিগুলি নৃত্যরত ভঙ্গিমায় রয়েছে। ভেদাঘাট মন্দিরে, যোগিনী মূর্তিসমূহ ললিতাসন-এ বসে আছেন।
ওড়িশার সমগ্র হীরাপুর মন্দিরে প্রদর্শিত চৌষট্টিজন যোগিনী হলেন:
মাতৃকাদের সঙ্গে সম্বন্ধ
প্রায়ই মাতৃকাদের কিংবদন্তি যোগিনীদের সঙ্গে বিভ্রান্ত করা হয়, যারা সংখ্যায় ৬৪ বা ৮১ হতে পারেন। সংস্কৃত সাহিত্যে, যোগিনীদেরকে দেবী দুর্গার শুম্ভ ও নিশুম্ভের সাথে যুদ্ধরত অবস্থায় বিভিন্ন রূপে বা আত্মীয় হিসাবে প্রকাশ করা হয় এবং প্রধান যোগিনীদের মাতৃকাদের সাথে চিহ্নিত করা হয়। অন্য যোগিনীগণকে এক বা একাধিক মাতৃকা থেকে উৎপন্ন হিসাবে বর্ণনা করা হয়। আটজন মাতৃকা থেকে ৬৪জন যোগিনীর উৎপত্তি একটি ঐতিহ্য হয়ে ওঠে। একাদশ শতকের মাঝামাঝি সময়ে, যোগিনী ও মাতৃকাদের সম্পর্ক সাধারণ ব্যাপার হয়ে উঠেছিল। যোগিণীগুলির মণ্ডল (বৃত্ত) ও চক্র বিকল্পরূপে ব্যবহার করা হত। ৮১জন যোগিনী নয়জন মাতৃকার একটি দল থেকে বিবর্তিত হন, আটজনের পরিবর্তে। সপ্তমাতৃকা (ব্রাহ্মী, মাহেশ্বরী, কৌমারী, বৈষ্ণবী, বারাহী, ইন্দ্রাণী (ঐন্দ্রী) ও চামুণ্ডী) চণ্ডিকা এবং মহালক্ষ্মী রূপের সঙ্গে সংযুক্ত হয়ে নব-মাতৃকা জোট গঠন করেন। প্রতিটি মাতৃকা একজন যোগিনী বলে গণ্য হন এবং অন্য আটজন যোগিনীর সঙ্গে সম্বন্ধযুক্ত হন যাতে ৮১ (নয় গুণিতক নয়) জনের দল গঠিত হয়।  কিছু ঐতিহ্যে, মাত্র সাতজন মাতৃকা, এবং এইভাবে অল্পতর যোগিনী আছেন।
মোচা-শির স্বর্ণমুখী
মোচা-শির স্বর্ণমুখী বা কাঁটাবিশল্লা (Hop-headed Barleria) (বৈজ্ঞানিক নাম: Barleria lupulina) হচ্ছে আকান্থাসি পরিবারের একটি উদ্ভিদ। এটি দক্ষিণ-পূর্ব এশিয়ায় দেখা যায়।
৭৭৩
৭৭৩ গ্রেগরীয় বর্ষপঞ্জির একটি সাধারণ বছর।
নিক পাওয়েল
নিকলাস এডওয়ার্ড "নিক" পাওয়েল (জন্ম ২৩ মার্চ ১৯৯৪) একজন ইংরেজ ফুটবলার যিনি একজন মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেডে খেলে থাকেন। এছাড়াও তিনি বিভিন্ন বয়সভিত্তিক স্তরে ইংল্যান্ডের প্রতিনিধিত্ব করেছেন। ক্রুয়ে আলেক্সান্দ্রার হয়ে ক্যারিয়ার শুরু করা পাওয়েলের একজন ফরওয়ার্ড হিসেবে তাদের দলে অভিষেক ঘটে। ২০১১-১২ মৌসুমে আলেক্সান্দ্রার হয়ে ভালো নৈপুণ্যর মাধ্যমে তিনি ম্যানচেস্টার ইউনাইটেডের দৃষ্টি কাড়তে সক্ষম হন, যারা তাকে ২০১২ সালে তাদের দলের হয়ে খেলার জন্য তাকে চুক্তিবদ্ধ করে। এর পরে তিনি উইগান অ্যাথলেটিকে এক মৌসুম ধারে খেললেও পরবর্তী মৌসুমে ইউনাইটেডে ফিরে আসেন এবং এখন পর্যন্ত তাদের হয়েই খেলছেন।
পোল্যান্ড–বাংলাদেশ সম্পর্ক
বাংলাদেশ-পোল্যান্ড সম্পর্ক বলতে বাংলাদেশ ও পোল্যান্ডের মধ্যে দ্বিপাক্ষিক সম্পর্ককে বোঝায়। ১৯৭১ সালে স্বাধীনতার পর বাংলাদেশকে স্বীকৃতি দেয়া ষষ্ঠ দেশ পোল্যান্ড। ১৯৭২ সালের ১২ই জানুয়ারি দুদেশের মধ্যে কূটনৈতিক সম্পর্ক স্থাপিত হয়। বাংলাদেশের পোলিশ রাষ্ট্রদূত নতুন দিল্লি, ভারত এর অধিবাসী। ওয়ারশে বাংলাদেশের দূতাবাস রয়েছে।
উচ্চ স্তরের পরিদর্শন
১৯৮৬ সালে, পোল্যান্ডের প্রাক্তন উপ-পররাষ্ট্রমন্ত্রী সরকারী সফরে বাংলাদেশে এসেছিলেন।
অর্থনৈতিক সম্পর্ক
বাংলাদেশ বহুদিন যাবত পশ্চিমা ইউরোপ থেকে দুগ্ধজাত দ্রব্য যেমন গুড়াদুধ আমদানি করে।
রণা উইলসন
রণা উইলসন রাজনৈতিক বন্দীদের মুক্তি কমিটির (সিআরপিপি) জনসংযোগ সম্পাদক। তিনি অবৈধ কার্যক্রম (প্রতিরোধ) আইন (ইউএপিএ) এর অধীনে মামলা করা সন্ত্রাসবাদের মামলায় অভিযুক্ত ব্যক্তিদের সাথে কাজ করেছেন।
রনা কেরালার কোল্লাম জেলার মানুষ । ১৯৯০ এর দশকের শেষদিকে তিনি দিল্লিতে এসেছিলেন, যেখানে তিনি জওহরলাল নেহেরু বিশ্ববিদ্যালয়ে (জেএনইউ) পড়াশুনা করেছিলেন। ২০০১ সালের পার্লামেন্ট হামলা মামলায় এসএআর গিলানিকে মুক্তি দেওয়ার লড়াইয়ে তিনি সর্বাগ্রে ছিলেন। এর পরে, তিনি গিলানির সাথে রাজনৈতিক কারা মুক্তির কমিটি (সিআরপিপি) গঠন করেন।
মোহাম্মদ হাছান ইমাম খাঁন
হাছান ইমাম খান টাংগাইল জেলার কালিহাতি উপজেলায় জন্মগ্রহণকারী বাংলাদেশের বিশিষ্ট রাজনীতিবিদ। তিনি বাংলাদেশের জাতীয় সংসদের নির্বাচনী এলাকা ১৩৩ টাংগাইল-৪ এর নির্বাচিত সংসদ সদস্য।  ২০১৪ সালের সেপ্টেম্বরে হজ্ব ও তাবলীগ জামায়াত নিয়ে আব্দুল লতিফ সিদ্দিকী কটূক্তি করায় তাকে মন্ত্রীর দ্বায়িত্ব থেকে অব্যাহতি দেওয়া হয় এবং একই আসন থেকে উপ নির্বাচনে জনাব মোহাম্মদ হাছান ইমাম খাঁন নির্বাচিত হন।
ইতিহাস
তিনি গোপালদিঘী উচ্চ বিদ্যালয় ছাত্রলীগের সাধারণ সম্পাদক নির্বাচিত হন (১৯৮৫), এবং সেখান থেকে ছাত্রলীগের সভাপতি নির্বাচিত হন (১৯৮৬)। এরপর সরকারী এম. এম. আলী কলেজ (কাগমারী কলেজ) ছাত্রলীগের সভাপতি নির্বাচিত হন (১৯৯১), এবং সেখান থেকে স্বাধীনতা পরবর্তী ছাত্রলীগের প্রথম ভি,পি নির্বাচিত হন (১৯৯২)।  তিনি এবং তার বড় ভাই সাহেদ হাজারী সন্ত্রাসী দের হামলায় নিহত হন সাহেদ হাজারী (১৯৯৪)। তিনি সরকারী সাদাত বিশ্ববিদ্যালয় কলেজ'র ছাত্র সংসদের ভি,পি নির্বাচিত হন (১৯৯৬)। জেলা ছাত্রলীগের আহ্বায়ক নির্বাচিত হন (১৯৯৮)। এরপর তিনি কেন্দ্রীয় ছাত্রলীগের রাজনীতির সাথে যুক্ত হন (২০০১)। ছাত্রলীগের কেন্দ্রীয় কমিটির সাংগঠনিক সম্পাদক নির্বাচিত হন (২০০২)। বাংলাদেশ আওয়ামী স্বেচ্ছাসেবক লীগের সাংগঠনিক সম্পাদক নির্বাচিত হন (২০০৬), এবং তিনি কালিহাতী উপজেলা চেয়ারম্যান মনোনীত হন (২০০৯)। তিনি তার নিজ এলাকায় শহীদ শাহেদ হাজারী বালিকা উচ্চ বিদ্যালয় ও শহীদ শাহেদ হাজারী মহাবিদ্যালয় স্থাপন করেন।
জন্ম
তিনি ১ জানুয়ারী ১৯৭৩ সালে কালিহাতি উপজেলা'র ছাতিহাটী গ্রামে জন্মগ্রহণ করেন।
শিক্ষাজীবন
ছাতিহাটী প্রাথমিক বিদ্যালয় থেকে শিক্ষাজীবন শুরু করেন এবং গোপালদিঘী কে,পি, ইউনিয়ন উচ্চ বিদ্যালয় থেকে এস এস সি পাস করেন। সরকারী সাদাত বিশ্ববিদ্যালয় কলেজ থেকে স্নাতক ডিগ্রি অর্জন করেন (১৯৯৬)।
অর্জন
সমাজ সেবায় বিশেষ ভূমিকা ও উন্নয়নমূলক কর্মকান্ডের জন্য দেশের শ্রেষ্ঠ উপজেলা চেয়ারম্যান হিসেবে মাদার তেরেসা স্বর্ণপদক, মহানগর পার্সোনালিটি এ্যাওয়ার্ড, মহাত্মা গান্ধী শান্তি পদক ও চিত্তরঞ্জন দাশ পদক অর্জণ করেন (২০১৩)।
আবুল ফজল ইবনে মুবারক
thumb|200px|right|[[আকবর|আকবরের রাজসভা, আকবরনামা গ্রন্থের পুথিচিত্র]] শেখ আবুল ফজল ইবন মুবারক (ফার্সি: ابو الفضل) (১৪ জানুয়ারি, ১৫৫১ – ১২ অগস্ট ১৬০২) ছিলেন মুঘল সম্রাট আকবরের প্রধানমন্ত্রী। তিনি আবুল-ফজল, আবুল ফদল ও আবুল ফদল 'আল্লামি নামেও পরিচিত। তিনি তিন খণ্ডে রচিত আকবরের রাজত্বকালের সরকারি ইতিহাস গ্রন্থ আকবরনামা ও উক্ত গ্রন্থের তৃতীয় খণ্ড আইন-ই-আকবরি-এর রচয়িতা এবং বাইবেলের একটি ফার্সি অনুবাদের অনুবাদক। পারিবারিক সূত্রে তিনি ছিলেন আকবরের সভাকবি ফৈজির কনিষ্ঠ ভ্রাতা।
জীবনী
আবুল ফজল ছিলেন রেল সিন্ধ নিবাসী শেখ মুসার অধস্তন পঞ্চম পুরুষ। তার পিতামহ শেখ খিজির নাগৌরে বসতি স্থাপন করেন। এখানেই আবুল ফজলের পিতা শেখ মুবারকের জন্ম হয়। প্রথম দিকে শেখ মুবারক নাগৌরে খ্বাজা আহররের নিকট পঠনপাঠন করেন। পরে তিনি আহমদাবাদে গিয়ে শেখ আবুল ফজল, শেখ উমর ও শেখ ইউসুফের কাছে পড়াশোনা করেছিলেন। পরে তিনি আগ্রায় বসতি স্থাপন করেন। সেখানেই তার জ্যৈষ্ঠ পুত্র শেখ ফৈজি ও কনিষ্ঠ পুত্র আবুল ফজলের জন্ম হয়। ১৫৭৫ সালে আবুল ফজল আকবরের রাজসভায় আসেন। ১৫৮০ ও ১৫৯০-এর দশকে আকবরের মতাদর্শে যে উদারনৈতিক দৃষ্টিভঙ্গি পরিলক্ষিত হয়েছিল, তার পশ্চাতে আবুল ফজলের একটি প্রভাব কার্যকরী ছিল। আবুল ফজল দাক্ষিণাত্যে মুঘল সেনাবাহিনীরও নেতৃত্ব দান করেছিলেন।
জানা যায়, আবুল ফজল যুবরাজ সেলিমের সিংহাসনে আরোহণের বিরোধিতা করেছিলেন। এই কারণে সেলিমের ষড়যন্ত্রে নারওয়ারের নিকট সরাই বীর ও অন্ত্রীর মধ্যবর্তী কোনো এক স্থানে বীর সিংহ বুন্দেলার হস্তে তিনি নিহত হন। তার ছিন্ন মস্তক এলাহাবাদে সেলিমের নিকট পাঠানো হয়েছিল। আবুল ফজলকে অন্ত্রীতে সমাধিস্থ করা হয়। উল্লেখ্য, আবুল ফজলের ঘাতক বীর সিংহ বুন্দেলা পরে ওরছার শাসক হয়েছিলেন এবং ১৬০২ সালে যুবরাজ সেলিম জাহাঙ্গির নাম ধারণ করে মুঘল সিংহাসনে আরোহণ করেছিলেন। পরে ১৬০৮ সালে জাহাঙ্গির আবুল ফজলের পুত্র শেখ আবদুর রহমান আফজল খানকে (২৯ ডিসেম্বর, ১৫৭১ – ১৬১৩) বিহারের শাসনকর্তা নিযুক্ত করেছিলেন।
আকবরনামা
আকবরনামা ছিল তিন খণ্ডে রচিত আকবরের শাসনকাল ও তার পূর্বপুরুষদের ইতিহাস। এই গ্রন্থে তৈমুর থেকে হুমায়ুন পর্যন্ত আকবরের পূর্বপুরুষদের জীবনকথা এবং আকবরের রাজত্বকালের ৪৬ বছরের (১৬০২ সাল পর্যন্ত) বিবরণী লিখিত আছে। আইন-ই-আকবরি নামে আকবরের সাম্রাজ্যের একটি প্রশাসনিক প্রতিবেদনও এই গ্রন্থে সংযোজিত হয়েছে। আইন-ই-আকবরি গ্রন্থ থেকে লেখকের জীবন ও পুর্বপুরুষদের একটি বর্ণনাও পাওয়া যায়। আইন-ই-আকবরি গ্রন্থে আকবরের রাজত্বকালের ৪২ বছরের সম্পূর্ণ ও ৪৩তম বছরের বেরার জয় পর্যন্ত ইতিহাস লিখিত রয়েছে।
রাকাত
রাকাত বা রাকাত-ই-আবুল ফজল হল মুরাদ, দানিয়াল, আকবর, মারিয়াম মাকানি, সেলিম (জাহাঙ্গির), আকবরের রানি ও কন্যাগণ, তার পিতা, মাতা, ভ্রাতৃগণ, ও একাধিক সমসাময়িক বিশিষ্ট ব্যক্তিবর্গকে লিখিত আবুল ফজলের পত্রাবলি। এই গ্রন্থটি সম্পাদনা করেন তার ভাগিনেয় নুর আল-দিন মুহাম্মদ।
ইনশা-ই-আবুল ফজল
ইনশা-ই-আবুল ফজল বা মক্তবাৎ-ই-আল্লামি হল আবুল ফজল কর্তৃক লিখিত সরকারি প্রতিবেদনের সংগ্রহ। এই গ্রন্থ দুটি খণ্ডে বিভক্ত। প্রথম খণ্ডে তুরানের আবদুল্লাহ্ খান উজবেগ, পারস্যের শাহ আব্বাস, খান্দেসের রাজা আলি খান, আহমদনগরের বুরহান-উল-মুলক, ও আবদুর রহিম খান খানান প্রমুখ নিজ অভিজাতবর্গকে লিখিত আকবরের পত্রাবলির সংকলন। দ্বিতীয় খণ্ডে রয়েছে আকবর, দানিয়েল, মির্জা শাহ রুখ ও খান খানানকে লিখিত আবুল ফজলের পত্রাবলি। এই গ্রন্থের সংকলক আব্দুস সামাদ।
দ্য ইনফিনিটি গন্টলেট
দ্য ইনফিনিটি গন্টলেট হলো মার্ভেল কমিক্স দ্বারা প্রকাশিত একটি মার্কিন কমিক বই কাহিনিসূত্র। কমিক বইটি এটির বৈশিষ্ট্য করা বস্তুটির নামে নামকরণ করা হয় এবং এতে রয়েছে চয়টি-সংস্করণের একটি সীমিত ধারাবাহিক, যা জিম স্টারলিন দ্বারা লিখিত এবং জর্জ পেএরেজ ও রন লিম দ্বারা পেন্সিল ব্যবহার করে অঙ্কিত।
২০১৯ কোপা আমেরিকা ফাইনাল
২০১৯ কোপা আমেরিকা ফাইনাল দক্ষিণ আমেরিকার ফুটবল সংস্থা কনমেবল কর্তৃক আয়োজিত চতুর্বষীয় আন্তর্জাতিক ফুটবল প্রতিযোগিতা কোপা আমেরিকার ৪৬তম আসর ২০১৯ কোপা আমেরিকার ফাইনাল ম্যাচ ছিল। এই ম্যাচটি ২০১৯ সালের ৭ই জুলাই তারিখে ব্রাজিলের রিউ দি জানেইরুর মারাকানা স্টেডিয়ামে অনুষ্ঠিত হয়েছে, যেখানে সেমি-ফাইনালের দুই বিজয়ী দল ব্রাজিল এবং পেরু প্রতিদ্বন্দ্বিতা করেছে।
এই ম্যাচে স্বাগতিক ব্রাজিল পেরুকে ৩–১ গোলের ব্যবধানে পরাজিত করে ২০০৭ সালের পর প্রথম, কোপা আমেরিকার ইতিহাসে নবম শিরোপা জয়লাভ করেছে।
মাঠ
ব্রাজিলের বৃহত্তম স্টেডিয়াম রিউ দি জানেইরুর মারাকানা স্টেডিয়ামে কোপা আমেরিকার এই আসরের ফাইনাল অনুষ্ঠিত হয়েছে।
ম্যাচ
<section begin=ফাইনাল /><section end=ফাইনাল /> <section begin=লাইন-আপ />
ম্যাচের নিয়ম
কোল্লাঙ্গুড়ি কারুপ্পায়ী
কোল্লাঙ্গুড়ি কারুপ্পায়ী (তামিল: கொல்லங்குடி கருப்பாயி) একজন তামিল লোক গায়িকা, যিনি ছবিতেও অভিনয় করেছেন। [১] তাকে তামিল লোক সঙ্গীতের অন্যতম পথিকৃৎ হিসেবে গণ্য করা হয়;[২] তিনি তার ক্যাটাগরিতে প্রথম এবং চলচ্চিত্রে অভিনয় করার নেপথ্যে, অন্যান্য অনেক লোক শিল্পীর জন্য একজন অনুপ্রেরণা হিসেবে পরিবেশিত হয়েছেন [৩] [৪] তিনি চলচ্চিত্রে অভিনয়ের প্রায় ত্রিশ বছর পূর্বে অল ইন্ডিয়া রেডিওতে একজন অভিনেত্রী হিসাবে তাঁর ক্যারিয়ার শুরু করেছিলেন। [৫] সংগীতে তার অবদানের জন্য, তিনি মর্যাদাপূর্ণ কালাইমণি পুরস্কার পেয়েছিলেন [৬]
সংগীত শিল্পী হিসেবে
গানের রেকর্ডিংয়ের জন্য মাদুরাই যাওয়ার পথে তার স্বামী চোখের সামনে মারা গিয়েছিলেন, এই শোকাবহ ঘটনাটি তাকে শয্যাশয়ী এবং চলচ্চিত্রে কাজ করা বন্ধ করে দিয়েছে, পরে তাঁর মেয়েও একটি সড়ক দুর্ঘটনায় মারা গিয়েছিল যা তাকে মানসিকভাবে আরও দুর্বল করে দিয়েছিল। এখন এই কিংবদন্তির সেবা তার সমাজের যুবকরা করছে।
তথ্যসূত্র
১. "A fete for all to enjoy". The Hindu. 18 March 2003. Retrieved 30 July 2009.